Christianshavn den august 2023

**Venteliste til ekstra opbevaringsrum**

**Proces for første runde: – start den 4. september kl. 08.00.**

Vi gør os umage med at alle ejere stilles lige i forhold til at komme på venteliste og få tildelt et opbevaringsrum.

Lejen for et ekstra opbevaringsrum er pt. kr. 75,- (regler for leje af opbevaringsrum kan læses på ProBo og på vores hjemmeside).

**Spørgsmål/svar**

**Hvornår starter det og jeg troede at vi allerede havde en aftale?** - Vi starter mandag den 4. september kl. 08.00 alle mails og aftaler om venteliste og opbevaringsrum, fra før dette tidspunkt, slettes.

**Hvem og hvordan kan man skrive sig på ventelisten?** - Det er kun ejere der kan skrive sig på ventelisten og vi skal have oplyst telefonnr. og adressen – Man kan kun skrive sig på ventelisten ved at sende en Email til post@ejerforeningen.net – **det første ord i emnefeltet skal være ”Venteliste” – hvis dette ikke overholdes kan man risikere ikke at komme med i første runde.** Ved at skrive sig på ventelisten acceptere man også at vi opbevarer de oplyste data.

**Hvordan prioriteres køen og kan jeg få opfyldt særlige ønsker?** – Bestyrelsen har vedtaget et regelsæt for prioriteringen af ventelisten som er vedhæftet og som kan ses på både ProBo og vores hjemmesiden. Vi vil forsøge at tildele opbevaringsrum så tæt på adressen som muligt.

**Hvis jeg siger nej til det tilbudte opbevaringsrum, kan jeg så vælge mellem andre rum – vil jeg miste min plads på ventelisten hvis jeg siger nej?** – Du skal bekræfte det tildelte opbevaringsrum indenfor 3 dage, hvis vi ikke modtager en bekræftelse rettidigt vil opbevaringsrummet blive tilbudt til en anden ejer på ventelisten.

**Kan jeg som lejer leje et ekstra opbevaringsrum?** – Som lejer kan du ikke leje et ekstra opbevaringsrum.

**Kan jeg overdrage et ekstra opbevaringsrum til en køber af min lejlighed?** – Nej når der registreres en ny ejer på lejligheden bliver opbevaringsrummet slettet fra tilknytningen til lejligheden og flyttet over på ventelisten. Eventuelle genstande i det frigjorte opbevaringsrum vil blive fjernet for ”ejers” regning.

**Hvor ofte tildeles der opbevaringsrum på venteliste?** I begyndelsen af hver måned tildeles der ledige opbevaringsrum til dem der står øverst på ventelisten.

Bestyrelsen E/F Aladdin